V Bratislave, 05. 03. 2024

Číslo spisu: 0S-245/50/2024

**P O Z V Á N K A**

na

# 8. ročník celoštátnej súťaže Mladý mechatronik 2024

Vážený pán riaditeľ / pani riaditeľka,

dovoľte srdečne pozvať žiakov Vašej školy na 8**.** ročník súťaže žiakov stredných odborných škôl Mladý mechatronik Skills Slovakia, ktorá sa uskutoční dňa **23. – 24. apríla 2024** na **Materiálovotechnologickej fakulte STU so sídlom v Trnave.** Miestom súťaže budú priestory Ústavu aplikovanej informatiky, automatizácie a mechatroniky, pavilón T02, J. Bottu 25. Prezentácia účastníkov do 8:45 h.

Vyhlasovateľom súťaže je Ministerstvo, školstva, vedy, výskumu a športu SR a metodickým gestorom Štátny inštitút odborného vzdelávania. Odborným gestorom a realizátorom súťaže je FESTO spol. s.r.o. Bratislava a MTF STU v Trnave.

Cieľom súťaže je zvyšovanie odbornej úrovne žiakov a rozširovanie  odborno-teoretických a odborno-praktických zručností a vedomostí v odbore mechatronika. Súčasťou podujatia budú ďalšie odborné aktivity určené pre žiakov a pedagógov.

 Z jednej školy je možné prihlásiť maximálne 2 žiakov 3. ročníkov s 1 pedagogickým sprievodom. Súťaž má limitovaný počet účastníkov. Po naplnení počtu bude záväzné prihlasovanie uzavreté.

Registrácia bude otvorená na prihlásenie **do 05. 04. 2024.** Odkaz pre registráciu do súťaže nájdete na GOOGLE FORMULÁR - Záväzná prihláška - SKILLS SK - Mladý mechatronik 2023/2024:

[ZÁVÄZNÁ PRIHLÁŠKA SKILLS SLOVAKIA –Mladý mechatronik (google.com)](https://docs.google.com/forms/d/e/1FAIpQLSfDS5-gKND7cdgG-42kArNyGCb468Cu31dLQHhjAOO5QaZEBw/viewform)

Propozície a pravidlá súťaže budú poslané prihláseným účastníkom. Náklady spojené s účasťou hradí Štátny inštitút odborného vzdelávania na základe pokynov.

Súťažiaci získajú nové skúsenosti a vedomosti pre budúcu profesijnú orientáciu, certifikáty, víťazi diplomy,  vecné ceny a možnosť nominácie na prestížnu medzinárodnú súťaž EuroSkills 2025 v Herningu v Dánsku.

 S pozdravom

Ing. Branislav Hadár

 riaditeľ ŠIOV